Pasadena Roof Orchestra

The Pasadena Roof Orchestra (lyh. PRO) on englantilainen yhtye, joka on erikoistunut 1920- ja 1930-lukujen jazz- ja swing-musiikkityyleihin, vaikkakin heidän koko ohjelmistonsa on huomattavasti laajempi. Orkesteri on toiminut vuodesta 1969 lähtien, mutta kokoonpano on vaihtunut usein. Se on saavuttanut suosiota Yhdistyneen kuningaskunnan ulkopuolella, etenkin Saksassa. == Lyhyt historia == The Pasadena Roof Orchestran perusti marraskuussa 1969 John Arthy, joka leipurin työnsä ohessa toimi BBC:n sessiobasistina. Arthy sai haltuunsa eräällä ullakolla säilytetyn varaston musiikkisovituksia, jotka olivat peräisin 1920-luvulta, ja tämän löydön vahvistamana hän päätti koota oman yhtyeen. Yhtyeen nimeämistä inspiroi Harry Warrenin kappale "(Home in) Pasadena". Tuohon aikaan oli menossa huomattava 1920-luvun musiikin elvytysliike (tunnetaan nimellä Trad/Rad-liike; eräs kilpailevista yhtyeistä oli The Temperance Seven). Arthy lähti uuden yhtyeensä kanssa musiikillisesti eri suuntaan kuin suurin osa elvyttäjistä: vähemmän huumoria ja enemmän vakavampaa, antaumuksellista musiikin tulkintaa. Orkesterin ensimmäinen laulusolisti oli John "Pazz" Parry, Arthyn vanha ystävä (kaksikko oli ollut yhtyeessä The Water Rats Jazz Band). Arthyn toimiessa orkesterinjohtajana ja soittaessa myös kontrabassoa ja sousafonia PRO tuli pian suosituksi. Orkesteri alkoi toimia ammattimaisesti vuonna 1975. Heidän ensimmäinen LP-levynsä äänitettiin syksyllä 1974 ja esiteltiin seuraavana keväänä Cannesissa Midem- musiikkimessuilla. Orkesterin seuraava toimi oli kiertue Länsi-Saksassa (jossa em. elvytysliike oli hyvin suosittu) saman vuoden syksyllä. Orkesteri oli esiintymismatkalla Yhdysvalloissa vuosina 1993 ja 2001 (heidän 25-vuotisjuhla- albuminsa kannessa on valokuva yhtyeestä Kalifornian Pasadenassa Ambassador Theatren edessä). He ovat työskennelleet sellaisten tunnettujen musiikintekijöiden kuin Robbie Williams (vuonna 2005) ja Bryan Ferry (vuonna 2000) kanssa. John Arthy vetäytyi syrjään vuonna 1997, mutta yhtye jatkaa edelleen kiertuetoimintaa ja levyttämistä orkesterinjohtaja ja laulaja Duncan Gallowayn johdolla. Vuonna 2009 orkesteri oli kiertueella Isossa-Britanniassa ja Saksassa. == Orkesterin jäsenet == * John Arthy (perustaja, kontrabasso, orkesterinjohtaja, sousaphone; 1969–1997) * Charlie Baker (laulu; 2002) * Clive Baker (trumpetti; n. 1976–84) * John Barron (banjo, kitara; n. 1977) * Malcolm Baxter (trumpetti; n. 1991–) * Peter Beresford (viulu; n. 1972–75) * Barrie Williams (viulu; n. 1975–78) * David Berry (kontrabasso, sousafoni, tuuba; n. 1998–) * John Bright (banjo; n. 1972–75) * Tom Colbert (piano; 1972) * Tony Cooke (trumpetti; n. 1969–75) * Louise Cookman (laulu; n. 2002) * David Ford (trumpetti; n. 1996–) * Robert Fowler (tenorisaksofoni, sopraanosaksofoni, klarinetti; n. 1987–) * Adrian Fry (vetopasuuna; n. 2011–) * Duncan Galloway (laulu; 1988–94 ja 2002–) * Keith Gemmell (alttosaksofoni, sopraanosaksofoni, klarinetti, laulu, sovittaja; n. 1983–97) * Josephine Gurr (klarinetti, alttosaksofoni; 1969–72) * Dan Hammerton (trumpetti; n. 1996–2002) * Michael Henry (trumpetti, kornetti, flyygelitorvi; 1978–90) * Michael Holmes (laulu, piano; n. 1987–91) * Ken Hughes (alttosaksofoni; n. 1972–75) * Bob Hunt (vetopasuuna; n. 1977 ja 1988) * Stan Iveson (piano; n. 1974) * Derek Jones (rummut; n. 1974) * Paul Jones (alttosaksofoni, klarinetti; n. 2002) * Steve Kaldestad (alttosaksofoni, baritonisaksofoni, klarinetti; 2002–07) * Andrew Kuc (banjo, kitara; n. 1999–02) * Sean Moyses (banjo, kitara; n. 1990) * James Langton (laulu, musikaalinen johto, (tuotanto), orkesterinjohtaja; 1996–2002) * Chris Macdonald (klarinetti, tenorisaksofoni; sovittaja; 1969–74) * David Manning (trumpetti; n. 1974) * Robin Merrill (laulu; 1979–88) * John "Pazz" Parry (laulusolisti; 1969–76 ainakin) * Clive Payne (tenorisaksofoni; n. 1974) * Nik Payton (alttosaksofoni, baritonisaksofoni, klarinetti; n. 1998–2002) * James Pearson (piano; 2002) * Dave Price (banjo; n. 1969–71) * Dai Pritchard (alttosaksofoni, klarinetti; n. 1981–) * Andy Pummel (alttosaksofoni, baritonisaksofoni, klarinetti, penny whistle, sovittaja; n. 1972–96) * Bob Renvoize (vetopasuuna, sovittaja; n. 1972–87) * Graham Roberts (tenoribanjo, kitara; 1990–99 ja 2007–) * Albert Sadler (banjo; n. 1972–75) * James Scannell (alttosaksofoni, klarinetti; 1997–2001) * Stephen Shaw, (laulutrio, vetopasuuna; n. 1989–2002) * Jake Spalding (trumpetti; 1969–73) * John Sutton (rummut, orkesterinjohtaja; n. 1985–2005) * Enrico Tomasso (trumpetti, kornetti, flyygelitorvi, laulu; n. 1987–93) * Simon Townley (piano, sovittaja, orkesterinjohtaja; 1992–) * Bill Triggs (banjo n. 1971–72) * Barry Tyler (lyömäsoittimet / rummut n. 1970) * Peter Warren (banjo, kitara; n. 1989) * Oliver Wilby (tenorisaksofoni, klarinetti; n. 2002–) == Diskografia == === The Pasadena Roof Orchestra === ==== Vinyylilevyt ==== * The Pasadena Roof Orchestra (Transatlantic; 1974) * Good News (Transatlantic; 1975) * On Tour (1975; Saksassa äänitetty livealbumi) * Isn't It Romantic (Transatlantic; 1976) * The Show Must Go on (1977) * A Talking Picture (Transatlantic; 1978) * Anthology (Transatlantic; 1978) * Night Out (CBS; 1979) * Crazy Words, Crazy Tunes (Aves Records & Tapes; 1982) ==== CD-levyt ==== * Happy Feet (Pasadena Records, 1987; CD PRO 1) * ...Steppin' Out (Pasadena Records, 1989; CD PRO 2; Englannissa äänitetty livealbumi) * 42nd Street (1990) * Breakaway (Pasadena Records, 1991; CD PRO 3) * The Collection (Castle Music UK; 1992) * 25th Anniversary Album (Pasadena Records, 1993; CD PRO 4) * Rhythm Is Our Business (Pasadena Records, 1996; CD PRO 5) * The Best of the Pasadena Roof Orchestra: Lullaby of Broadway (Castle/Pulse, 1997) * Home in Pasadena: Very Best of the Pasadena Roof Orchestra (Castle/Pulse, 1998) * Swing That Music! (Pasadena Records, 1998; CD PRO 6) * 30th Anniversary (Pasadena Records, 2001) * Here & Now (Pasadena Records, 2002; CD PRO 7) * Roots of Swing (Pasadena Records, 2008; CD PRO 8) * Licensed to Swing (2011; CD PRO 9) ==== Singlet ==== * Pennies from Heaven / Back in Your Own Backyard (1978; 7" single) * Paddlin' Madeline Home / Nagasaki (Island; 7" single) * Me and Jane in a Plane / Pasadena (Transatlantic; 7" single) * Looney Tunes / Nobody's Sweetheart (Reward Records; 7" single) === The Pasadena Roof Orchestra ja The Swing Sisters === * Take Me Back (Emporio 627, 1993) * Sentimental Journey (MCI, 1993) == DVD-julkaisut == Vuonna 2003 Pasadena Roof Orchestra (vierailijoineen) julkaisi DVD:n 30-vuotisjuhlakonsertistaan Regent's Parkissa, Lontoossa. Tallenne on saatavana vain DVD2-formaattina. Tämä DVD oli lajissaan ensimmäinen sellainen kaksipuolinen DVD-julkaisu, jonka toinen puoli on toteutettu nykyaikaisena värikuvana ja digitaalisena stereoäänityksenä ja kääntöpuoli vanhahtavana seepiavärisenä sekä autenttisena gramofonityylisenä monofonisena äänityksenä. Elokuussa 2005 ilmestyi toinen DVD, Dance the Night Away, mutta vain DVD1-formaattina. Tällä tallenteella ei ollut orkesterin hyväksyntää ja se on äänitetty vuoden 1979 saksalaisesta tv-showsta. == Esiintymiset == * PRO on esiintynyt useiden elokuvien ääniraidoilla, kuten The Comedian Harmonists (1997) ja Just a Gigolo (1979). * 1. lokakuuta 1975 PRO esiintyi Twiggyn emännöimässä ja hänen itsensä mukaan nimetyssä BBC2:n varieeteeshow'ssa (toisen kauden ensimmäinen jakso). Ohjelmassa yhtye esitti Twiggyn kanssa kappaleen "Everything Stops for Tea". * 1990-luvulla orkesteri esiintyi BBC Radio 2:n kuusiosaisen, kerrallaan puoli tuntia kestävän komediasarjan kahdessa jaksossa. Ideana oli, että orkesteri esitti itseään, vaikka sarja ajoittui 1930-luvulle. Jaksoissa yhtye matkaili maailmalla ja teki tyhjäksi konnien ja ilkeiden mestarismielien suunnitelmat samalla kun se ehti myös soittaa musiikkia. Duncan Galloway oli pääosassa, ja hänen tukenaan oli tunnettuja brittiläisiä radionäyttelijöitä ja koomikkoja, kuten June Whitfield ja Roy Hudd. == Katso myös == * Max Raabe == Lähteet == == Aiheesta muualla == *Pasadena Roof Orchestran viralliset kotisivut *James Langton Pete Lewisin haastattelussa, Blues & Soul, heinäkuu 2010 *Pasadena Roof Orchestran kaikki julkaisut Luokka:Brittiläiset jazzyhtyeet